section_heading: TMA-1
paragraph_text: U bazi Clavius Floyd održava sastanak s osobljem ispričavajući im se za lažnu priču o epidemiji, ali naglašavajući važnost tajanstvenosti njihovog otkrića. Njegova misija je istražiti nedavno pronađeni predmet - "Tycho Magnetic Anomaly One" (TMA-1) - koji je "namjerno zakopan" prije četiri milijuna godina. Floyd i ostali se nakon toga odvezu do predmeta - crnog monolita koji je identičan onom kojeg su susreli čovjekoliki majmuni. Počnu ga promatrati i pregledavati te snime zajedničku fotografiju ispred njega. Dok to rade, začuju visokofrekventni radio signal koji dolazi iz monolita.